Toshkentda Malibu 45 yoshli piyodani urib ketdi

Toshkent shahri Mirobod tumanida 12-fevral kuni Malibu haydovchisi piyodani urib ketdi. Bu haqda shahar Ichki ishlar bosh boshqarmasi xabar qildi.
Qayd etilishicha, shu kuni taxminan soat 23:00 da tumanning Yangi Qo‘yliq ko‘chasida I.A. ismli haydovchi Malibu avtomobilini boshqarib borayotib piyodani (45 yoshli) urib yuborgan.
Oqibatda fuqaro voqea joyida halok bo‘lgan.
Holat bo‘yicha Jinoyat kodeksining 266-moddasi 2-qismi (odam o‘limiga sabab bo‘lgan transport vositalari harakati yoki ulardan foydalanish xavfsizligi qoidalarini buzish) bo‘yicha jinoyat ishi qo‘zg‘atilgan. Tergov davom etmoqda.